Page:Ludus Coventriae (1841).djvu/397



Hic incipit ascencio Domini nostri cum Maria et undecim discipulis et duobis angelis sedentibus in albis, et Jhesus dicit discipulis suis etc.

Jhesus. Pax vobis! amonge ȝow pes, Bothe love, and reste, and charyté, Amonge all vertues lete it not ses, ffor amonge alle vertues prynspal his he. ȝe be to blame I may wel preve, ffor I wyl use to ȝow wurdys pleyn, That ȝe be so hard of herte to beleve, That from dethe to lyve I am resyn ageyn.

Nottwithstondynge, as ȝe knowe serteyn, To ȝow viij. sythys aperyd have I, Be soundry tymes the trewth to seyn, And this is the ix. tyme sothly, Evyn and no mo. But now sum mete Anon doth gete, ffor I wyl ete With ȝow, and goo.

My dyscyplis, here what I sey, And to my wourdys ȝevythe attencion, ffrom Jersalem loke ȝe go nott awey, But mekely abydyth my fadyres promicion,